Zastava Srednjoafričke Republike
Zastava Srednjoafričke Republike je usvojena 1. decembra 1958. Dizajnirao ju je Barthélemy Boganda, prvi predsjednik autonomne pokrajine Oubangui-Chari, koji je vjerovao da Francuska i Afrika moraju marširati zajedno. Zato je zastava kombinacija Francuske trobojke i Pan-Afričkih boja. Crvena boja je simbol krvi prolivene u borbi za nezavisnost i koja će biti prolivena da se zaštiti nacija. Plava predstavlja nebo i slobodu; bijela mir i dostojanstvo; zelena nadu i vjeru, a žuta toleranciju.